מאיר עזרן

מאיר עזרן (נולד ב-10 במרץ 1964) הוא כדורגלן עבר ישראלי. ששיחק בעמדת הקשר.

קריירה
עזרן גדל במחלקת הנוער של הפועל שדרות, ובשנת 1981 החל לשחק בקבוצת הבוגרים בליגה ב' דרום ב'. בתחילת עונת 1985–1986 הושאל להפועל באר שבע מהליגה הלאומית לשלוש שנים, שבסיומן נרכש על ידה. בבאר שבע שיחק שש עונות. בעונתו האחרונה בבאר שבע התערער מעט מעמדו בהרכב. בעונת 1991–1992 עבר לקבוצת מכבי יבנה מהליגה הלאומית ובסיומה ירדה הקבוצה לליגה הארצית. בעונת 1992–1993 הביא אותו ניסים בכר (שאימן אותו בבאר שבע) להוביל את מרכז הקישור של מכבי עירוני אשדוד מהליגה הארצית ובסיום העונה חגגו עזרן וקבוצתו עלייה לליגה הבכירה, כשהוא מהווה עוגן חשוב במרכז השדה. בעונות 1993–1997 שיחק בהפועל ראשון לציון בליגה הלאומית כשחקן הרכב קבוע. בעונת 1995–1996 הגיע עם הפועל ראשון לציון עד לגמר גביע המדינה. בהמשך שיחק בליגות נמוכות ופרש מכדורגל.

לאחר הפרישה
עזרן בעל חנות לציוד והלבשה ספורטיבית בשדרות, אימן מספר עונות במחלקת הנוער ובקבוצת הבוגרים של מכבי שדרות בליגה ג' ובליגה ב'.

קישורים חיצוניים

 מאיר עזרן. עכשיו יודעים מי זה גם צפונית לשדרות, אביעד פוהורילס בעיתון מעריב

הערות שוליים

כדורגלנים ישראלים
קשרי כדורגל ישראלים
שדרות: אישים
כדורגלני הפועל באר שבע
כדורגלני מכבי יבנה
כדורגלני מכבי עירוני אשדוד
כדורגלני הפועל ראשון לציון
מאמני כדורגל ישראלים
ישראלים שנולדו ב-1964